AIT รายได้ทะลัก! หนุนกำไรไตรมาส 1 โตแรง 103% มาที่ 121 ลบ.
AIT รายได้ทะลัก! หนุนกำไรไตรมาส 1 โตแรง 103% มาที่ 121 ลบ. จากปีก่อนมีกำไร 60 ลบ.
6 พ.ค. 2564

บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยบริษัทฯมีรายได้รวมเพิ่มขึ้นอย่างมากจากไตรมาสที่ 1 ปี 2563 จำนวน 592.6 ล้านบาท หรือคิดเป็นเพิ่มขึ้นร้อยละ 48.1 เนื่องมาจากบริษัทฯมีรายได้ส่วนใหญ่มาจากโครงการที่ดำเนินการต่อเนื่องมาจากไตรมาสก่อนๆ และรายได้จากงานโครงการขนาดใหญ่บางส่วนที่มาจากโครงการในปี 2564
นอกจากนี้ในไตรมาสที่ 1 ปี 2564 บริษัทฯได้รับผลกระทบจากสถานการณ์การแพร่ระบาดของโรค COVID-19 ระลอกที่สองน้อยกว่าในไตรมาสที่ 1 ปี 2563 ซึ่งในช่วงนั้นลูกค้าหลายรายต้องชะลอการรับมอบอุปกรณ์หรืองานโครงการ ทำให้การดำเนินงานและการส่งมอบงานโครงการล่าช้าออกไป ส่งผลให้การรับรู้รายได้ในไตรมาสที่ 1 ปี 2563 ลดลงไปด้วย
อย่างไรก็ตาม รายได้ของไตรมาสที่ 1 ปี 2564 ลดลงเล็กน้อยจากไตรมาสที่ 4 ปี 2563 จำนวน 246.5 ล้านบาท หรือคิดเป็นร้อยละ 11.9 โดยมีสาเหตุอันเนื่องมาจากในไตรมาสที่ 4 ปี 2563 นั้นบริษัทฯ ได้ส่งมอบงานโครงการขนาดใหญ่หลายโครงการ ตามกำหนดส่งมอบงานตามสัญญา